google/wiki40b huggingface dataset:
Νίκος Κίτσος

Βιογραφία

Ξεκίνησε το 1927 με τη φανέλα του Μεγάλου Αλεξάνδρου Θεσσαλονίκης για να μεταγραφεί στον Άρη το 1929 όπου και παρέμεινε μέχρι τα 25 του, το 1936, όταν μεταπήδησε στον Ηρακλή για να συνεχίσει μέχρι τις απαρχές του ελληνοϊταλικού πολέμου. Με τον Άρη κατέκτησε το πρωτάθλημα Ελλάδος του 1932, το πρωτάθλημα Θεσσαλονίκης του 1934, το πρωτάθλημα Βορείου Ομίλου 1933,1935, ενώ συμμετείχε στους δύο πρώτους τελικούς του νεοσύστατου Κυπέλλου Ελλάδος το 1932 (όπου πέτυχε και τα τρία γκολ της ομάδας του) και το 1933. Με τον Ηρακλή κατέκτησε το πρωτάθλημα Θεσσαλονίκης 1939 και 1940, όπως και το πρωτάθλημα Βορείου Ομίλου του 1939.
Με την Εθνική Ελλάδος αγωνίστηκε για πρώτη φορά στις 25 Οκτωβρίου του 1931 στη Σόφια εναντίον της Βουλγαρίας για το Βαλκανικό Κύπελλο. Η Ελλάδα ηττήθηκε με 2-1, αλλά ο Κίτσος έγινε ένας από τους νεότερους παίκτες που σκόραραν φορώντας το εθνόσημο. Ακολούθησαν άλλοι τέσσερις αγώνες με την Εθνική ομάδα μέχρι το επόμενο έτος.
Vancouver Film Critics Circle

Vancouver Film Critics Circle (VFCC) ονομάζεται Καναδικό σωματείο κινηματογραφικών κριτικών που ιδρύθηκε το 2000 από τους Ντέιβιντ Σπάνερ και Ίαν Κάντελ με σκοπό τη προώθηση του καναδικού κινηματογράφου και από τη British Columbia Film and Television Industry. Τα μέλη του σωματείου προέρχονται από τους χώρους του τύπου, του ραδιοφώνου, του διαδικτύου και της τηλεόρασης, οι οποίοι έχουν τη βάση τους στο Βανκούβερ ή στα προάστια του Βανκούβερ.
Το VFCC γιόρτασε τη 12η επέτειό του δίνοντας βραβεία στις καλύτερες ταινίες της χρονιάς στις 9 Ιανουαρίου 2012 στο Railway Club. Το γεγονός είναι το μόνο ανάμεσα στα άλλα γκρουπ Καναδών κριτικών που απονέμει διεθνή βραβεία αλλά και Καναδικά βραβεία. Το VFCC επίσης απονέμει ένα Βραβείο Best of British Columbia και ένα Βραβείο Επιτεύγματος σε ένα ατομο ή γκρουπ που έχει κάνει σημαντική προσφορά στον τοπικό κινηματογράφο και τηλεόρασηn
Συνδυαστικός σχεδιασμός

Παράδειγμα

Δίνεται ένας ορισμένος αριθμός n ανθρώπων, είναι δυνατόν να τους εκχωρήσετε σε σύνολα, έτσι ώστε κάθε άτομο να έχει τουλάχιστον ένα σύνολο, κάθε ζευγάρι των ανθρώπων που είναι σε ακριβώς ένα σύνολο μαζί, κάθε δύο σύνολα έχουν ακριβώς ένα άτομο στο κοινό, και όχι το σετ που περιέχει όλους, όλους εκτός από ένα άτομο, ή ακριβώς ένα άτομο; Η απάντηση εξαρτάται από το n.
Αυτό έχει λύση μόνο αν το n έχει τη μορφή q² + q + 1. Είναι λιγότερο απλό να αποδείξουμε ότι υπάρχει λύση αν το q είναι μια πρωταρχική δύναμη.Εικάζεται ότι αυτά είναι οι μόνες λύσεις. Έχουμε περαιτέρω δείξει ότι αν υπάρχει λύση και για q σύμφωνες με 1 ή 2 mod 4, τότε το q είναι ένα σύνολο δύο τετραγωνικών αριθμών. Αυτό το τελευταίο αποτέλεσμα, στο Bruck–Ryser θεώρημα, αποδεικνύεται από ένα συνδυασμό από εποικοδομητικές μεθόδους που βασίζονται σε πεπερασμένα πεδία και μια εφαρμογή των τετραγωνικών μορφών.
Όταν μια τέτοια δομή δεν υπάρχει, ονομάζεται πεπερασμένο προβολικό αεροπλάνο δείχνοντας έτσι πως να κατανοήσουμε την πεπερασμένη γεωμετρία και την συνδυαστική διακομιστή. Όταν q = 2, το προβολικό επίπεδο ονομάζεται Fano αεροπλάνο.

Ιστορία

Η συνδυαστική σχεδίαση χρησιμοποιειται από την αρχαιότητα όπως στο τετράγωνο Λούο Σου το οποίο είναι το πρώτο γνωστό. Είναι σχεδιασμένο σε συνεργασία με τη γενική ανάπτυξη της συνδυαστικής από τον 18ο αιώνα, όπως για παράδειγμα οι πλατείες της λατινικης Αμερικής του 18ου αιώνα και Steiner συστήματα του 19ου αιώνα. Τα σχέδια είναι επίσης δημοφιλή σε ψυχαγωγικά μαθηματικά, όπως το πρόβλημα της μαθήτριας Κίρκμαν  (1850), και σε πρακτικά προβλήματα, όπως ο προγραμματισμός του round-robin (λύση που δημοσιεύθηκε 1880). Στον 20ο αιώνα σχέδια που εφαρμόστηκαν για το σχεδιασμό των πειραμάτων, κυρίως σε πλατείες της λατινικής Αμερικής, πεπερασμένη γεωμετρία, και προγράμματα σύνδεσης, αποδίδοντας το πεδίο των αλγεβρικών στατιστικών στοιχείων.
Στου Χαρτ

Καριέρα

Η μακροχρόνια καριέρα του, άρχισε το 1946 και διήρκεσε μέχρι τη δεκαετία του '60, ενώ τη δεκαετία του '70 πάλευε περιστασιακά. Ο Χαρτ δεν κατάφερε να κερδίσει αρκετούς τίτλους, έχοντας κερδίσει δύο φορές τον βορειοδυτικό ομαδικό τίτλο. Το 1948, ο Χαρτ δημιούργησε το Stampede Wrestling, χάρη στο οποίο αρκετοί παλαιστές νεότερης γενιάς, έμαθαν πως να παλεύουν.
Σοφία Ζαραμπούκα

Βιογραφία

Η Σοφία Ζαραμπούκα γράφει και εικονογραφεί η ίδια τα έργα της. Σπούδασε Καλές τέχνες και θέατρο στην Ελλάδα και γραφικές τέχνες και εικονογράφηση στην Αμερική. Έγραψε το πρώτο της βιβλίο (Στο δάσος, 1975) κατά τη περίοδο της δικτατορίας (1967-74), εξηγώντας στα παιδιά τι σημαίνει αυτή η λέξη. Για το βιβλίο αυτό πήρε τιμητική διάκριση από την επιτροπή του Βραβείου Άντερσεν. Έγινε περισσότερο γνωστή μέσα απ' τις διασκευές της σε αρχαία κείμενα όπως Αριστοφάνης, Ομήρου Οδύσσεια και Ομήρου Ιλιάδα, Ορέστεια και Μυθολογία. Τα βιβλία της αυτά χρησιμοποιούνται και από το νηπιαγωγείο και το δημοτικό σχολείο. Έχει γράψει πάνω από 65 έργα και πολλά από αυτά έχουν μεταφραστεί σε αγγλικά, γαλλικά, ιταλικά, τούρκικα, ισπανικά,  καταλανικά, γερμανικά, νορβηγικά, ουγγρικά, δανέζικα, σουηδικά, σέρβικα, αλβανικά και ιαπωνικά. Οι εικονογραφήσεις της έχουν εκτεθεί διεθνώς και υπάρχουν σε πολλές μουσειακές συλλογές.
Ευβουλέας ο χοιροβοσκός

Ο Ευβουλέας ο χοιροβοσκός αναφέρεται στον Σχολιαστή του Λουκιανού («Εταιρικοί διάλογοι») ότι βρέθηκε με τα κοπάδια του στο μέρος όπου ο Άδης τράβηξε την Περσεφόνη στον Κάτω Κόσμο. Δεν διευκρινίζεται αν ο ίδιος ο Ευβουλεύς παρέμεινε στην επιφάνεια της γης ή αν πήγε κάτω μαζί τους, συνοδευόμενος και από ένα μέρος από τα κοπάδια του. Με τον μύθο αυτό προσπάθησαν οι αρχαίοι να ερμηνεύσουν το έθιμο της θυσίας χοίρων στον Ευβουλέα κατά τη διάρκεια της εορτής των Θεσμοφορίων.
Παραστάσεις του Ευβουλέως υποτίθεται ότι υπάρχουν στις ρωμαϊκές σαρκοφάγους όπου εικονίζεται η αρπαγή της Περσεφόνης.
Θεοδώριχος Α΄ του Βέττιν

Βιογραφία

Δεν ξέρουμε πολλά γι' αυτόν· το έτος που απεβίωσε δεν είναι σίγουρο. Πιστεύεται ότι σκοτώθηκε στη μάχη με τους Ούγγρους το 976.
Λόγω της σπουδαιότητας του Θεοδωρίχου για τη γενεαλογία Ευρωπαίων μοναρχών έχουν γίνει αρκετές υποθέσεις για την καταγωγή του. Τρεις πιθανοί πατέρες έχουν εξακριβωθεί γι' αυτόν, αλλά δεν υπάρχουν αποδεικτικά στοιχεία για κανέναν από αυτούς: 
ο Ντέντι Α΄ κόμης του Χάσεγκαου απεβ. 960, απόγονος του Μπούρχαρτ δούκα της Θουριγγίας.
ο Μπούρχαρτ Γ΄ δούκας της Σουαβίας απεβ. 926.
ο Βίλκμαρ Α΄ κόμης του Χάρτσγκαου.
Αλέξανδρος Βλαχόπουλος

Βιογραφία

Γεννήθηκε στη Νικόπολη Πρέβεζας αδέλφια του ήταν οι Κωντσαντίνος και ο Δημήτριος, ήταν μυημένος στη Φιλική Εταιρεία από το 1819 κι είχε τον βαθμό του απόστολου. Μικρός βρέθηκε στην αυλή του Αλή πασά για να γίνει αργότερα αρματολός. Το 1806 βρέθηκε στα Επτάνησα και κατατάχτηκε στον αγγλικό στρατό παίρνοντας μέρος στη κατάληψη της Λευκάδας. Αργότερα εγκατέλειψε τον αγγλικό στρατό και σαν απόστολος της φιλικής εταιρείας βρέθηκε στην Κωνσταντινούπολη όπου και φυλακίστηκε. 
Με δικό του στρατιωτικό σώμα πήρε μέρος σε πολλές μάχες του 1821 όπως στου Πέτα στο Ζαπάντι στο Μεσολόγγι και στην απελευθέρωση του Βραχωρίου . Στην απελευθέρωση του Βραχωρίου αναφέρεται ότι σε αυτόν παραδόθηκαν οι Οθωμανοί, αλλά και ότι ο Βλαχόπουλος δεν δέχτηκε την αναίμακτη παράδοση τους αλλά το βράδυ κρυφά από τους υπόλοιπους οπλαρχηγούς διέταξε τους άντρες του και επιτέθηκαν στους άοπλους παραδοθέντες Οθωμανούς και Εβραίους με τα γιαταγάνια σφάζοντας τους και λαφυραγωγώντας τους. Από όσους Οθωμανούς επέζησαν κάποιοι ανταλλάχτηκαν με την οικογένεια του Βλαχόπουλου που κρατούνταν όμηροι στην Πρέβεζα οι υπόλοιποι η κρατήθηκαν σκλάβοι των ντόπιων κατοίκων ή ανταλλάχτηκαν με άλλους Έλληνες αιχμαλώτους. 
Χρημάτισε πληρεξούσιος επαρχιών Βλοχού και Βραχωρίου στη Συνέλευση της Δυτικής Χέρσου Ελλάδος το Νοέμβριο του 1821 από τον Αλέξανδρο Μαυροκορδάτο, τον οποίο ακολούθησε στην πολιτική δράση σε όλη τη διάρκεια του αγώνα, και γερουσιαστής του Οργανισμού δυτικής χέρσου Ελλάδος. Υπήρξε μέλος της δικαστικής επιτροπής στη δίκη του Γεώργιου Καραϊσκάκη το 1824.το 1825 με τον Κοντογιάννη και τον Γιάννη Ράγκο μπήκε στο πολιορκημένο Μεσολόγγι και μετά την έξοδο (Απρίλιος 1826) διορίστηκε Γενικός Επιθεωρητής Στρατού στη Στερεά Ελλάδα. Μετεπαναστατικά χρημάτισε υπουργός στρατιωτικών στην Κυβέρνηση Καποδίστρια και στην κυβέρνηση Όθωνα το 1841 από τις 19 Αυγούστου 1841 έως τον Σεπτέμβριο του 1843 όταν με την Επανάσταση της 3ης Σεπτεμβρίου συνελήφθη και φυλακίστηκε. Έλαβε μέρος στην επανάσταση της Θεσσαλίας το 1854 και το 1864 διετέλεσε υπασπιστής του βασιλιά Γεωργίου Α'. Πέθανε στην Αθήνα το 1865.
Αρμονικός ταλαντωτής (κβαντική μηχανική)

Ο «διαταραγμένος» ΚΑΤ

Ο ΚΑΤ αποτελεί μία γενική περίπτωση προσέγγισης τυχαίου μονοδιάστατου δυναμικού V(x) στη γειτονιά ενός σημείου ισορροπίας. Αν το σωματίδιο που κινείται υπό την επίδραση του αρμονικού δυναμικού (1/2)kx² έχει αρκετή ενέργεια ώστε να μπορεί να κινηθεί επαρκώς μακριά από το σημείο ισορροπίας του δυναμικού, τότε η προσέγγιση του αρμονικού δυναμικού καταρρέει και οι συνεισφορές όρων της τάξης του x³, x⁴ κοκ. γίνονται σημαντικές.
Θερμομόνωση

Θερμική μόνωση, ή επικρατέστερα θερμομόνωση χαρακτηρίζεται γενικά οποιοδήποτε μέτρο που λαμβάνεται για τη μείωση της μεταφοράς θερμότητας (η θερμικής ενέργειας) μεταξύ αντικειμένων σε θερμική επαφή (αγώγιμη), ή από θερμική ακτινοβολία. Η Θερμική μόνωση μπορεί να αφορά αντικείμενα π.χ. ενδύματα, αγωγούς, φούρνους, λέβητες κ.λπ., ή (κυρίως) χώρους π.χ. κτίρια, βιομηχανικοί χώροι, μεγάλοι ψυκτικοί θάλαμοι κ.λπ. Αυτή επιτυγχάνεται με διάφορες μεθόδους ή διαδικασίες, καθώς και με προσθήκη (επένδυση, στρώση κ.λπ.) κατάλληλων αντικειμένων και υλικών καλούμενα θερμομονωτικά υλικά.
Σημαντικότεροι λόγοι που επιβάλουν θερμομόνωση είναι τόσο η εξοικονόμηση ενέργειας (ηλεκτρικού, καυσίμων κ.λπ) όσο και η προστασία των εργαζομένων ή διακινουμένων πλησίον θερμικών πηγών από κίνδυνο ατυχημάτων, εγκαυμάτων κ.λπ. μέχρι και της άνετης συνεχούς παραμονής τους, όπως π.χ. σε κτίρια, μέσα μεταφοράς κ.λπ.
Γιάννης Χουβαρδάς

Βιογραφία

Γεννήθηκε το 1950 στην Αθήνα και σπούδασε στη Βασιλική Ακαδημία Θεατρικής Τέχνης του Λονδίνου και στο Κρατικό Θέατρο της Βυρτεμβέργης.
Το 1977 ήταν ένας εκ των ιδρυτών της Θεατρικής Συντεχνίας και καλλιτεχνικός διευθυντής της έως το 1980. Το 1991 ίδρυσε το Θέατρο του Νότου και διετέλεσε καλλιτεχνικός διευθυντής του έως το 2008. Επίσης, ήταν ο καλλιτεχνικός διευθυντής του Εθνικού Θεάτρου από το 2007 έως το 2013.
ΟΥΕΦΑ Τσάμπιονς Λιγκ 1999-00

Η διοργάνωση της περιόδου 1999-2000 ήταν η όγδοη από την καθιέρωση του Champions League και η τεσσαρακοστή πέμπτη από το ξεκίνημα του κυπέλλου πρωταθλητριών. Το κύπελλο κατέκτησε η Ρεάλ Μαδρίτης για όδγοη φορά στην ιστορία της κερδίζοντας στον τελικό τη Βαλένθια με σκορ 3-0. Ο τελικός πραγματοποιήθηκε στις 24 Μαΐου, στο Παρίσι και τον παρακολούθησαν 72.000 θεατές. Αναλυτικά τα αποτελέσματα της διοργάνωσης:
Αμφιαράειο

Υπόλοιπος αρχαιολογικός χώρος

Σημαντικό κτίσμα του αρχαιολογικού χώρου είναι το αρχαίο θέατρο. Κτίστηκε τον 2ο αιώνα π.Χ. Ήταν πέτρινο με ξύλινα καθίσματα. Είχε χωρητικότητα πάνω από 300 θέσεις και σώζεται σήμερα σε καλή κατάσταση μόνο η σκηνή.
Μπροστά από την σκηνή του θεάτρου βρίσκεται η μεγάλη στοά, πλάτους 11 και μήκους 110 μέτρων με 39 συνολικά δωρικούς κίονες. Υπήρχαν ξεχωριστά μπάνια στις δύο άκρες της στοάς για τους άντρες και τις γυναίκες. Κοντά στον ναό υπήρχε μαρμάρινη κλεψύδρα (υδραυλικό ρολόι), που αποτελεί σπάνιο αρχαιολογικό δείγμα.
Διοργανώσεις Ε.Π.Σ. Λάρισας 2010–11

Γ΄ Κατηγορία

47 ομάδες σε 4 ομίλους συμμετείχαν στο πρωτάθλημα της Γ' κατηγορίας.
Την άνοδο στη Β' θα έπαιρναν συνολικά 10 ομάδες, 8 απευθείας (οι 2 πρώτοι καθε ομίλου) , συν 2 ομάδες που θα προέκυπταν από αγώνες κατάταξης μεταξύ των 3ων κάθε ομίλου.

Κύπελλο

Στον τελικό του κυπέλλου ο Π.Σ. Ελασσόνα επιβλήθηκε του Κεραυνού Παραποτάμου με 2-0
Μίκι Νούνιεζ

2018-σήμερα: Operación Triunfo και Διαγωνισμός Τραγουδιού Eurovision

Πριν από το Operación Triunfo, ο Miki σπούδασε κιθάρα και πιάνο, καθώς και έχει πτυχίο Administration and Management. Ήταν επίσης τραγουδιστής του συγκροτήματος Dalton Bang, με τον οποίο ταξίδεψε στην Καταλονία. Το 2018, ο Miki πέρασε από οντισιόν για τη δέκατη σεζόν του Operación Triunfo, όντας ένας από τους 18 διαγωνιζόμενους επιλεγεί για την gala άνοιγμα,  και καθιστώντας να ημιτελικά καθ 'οδόν προς τερματίζοντας στην έκτη θέση.
Ο Miki ήταν τότε ένας από τους 13 διαγωνιζόμενους του Operación Triunfo που κατέθεσαν τραγούδια για την επιλογή τραγουδιού της Ισπανίας για τη Eurovision του 2019. Του δόθηκαν συνολικά τρία τραγούδια: «Nadie se Salva», ένα ντουέτο με την Ναταλία Lacunza, και μεμονωμένα τραγούδια "El equilibrio" και "La venda". Ενώ το "El equilibrio" απέτυχε να προκριθεί, "Nadie se salva" και "La venda" προχώρησαν στο Gala Eurovision, καθιστώντας τον και τη Lacunza τους μοναδικούς διαγωνιζόμενους με περισσότερα από ένα τραγούδια για να εμφανιστούν στον τελικό. Στις 20 Ιανουαρίου 2019, ο Miki επιλέχθηκε με ψήφο του κοινού να εκπροσωπήσει την Ισπανία στον Διαγωνισμό Τραγουδιού της Eurovision 2019 με το "La venda". Στον διαγωνισμό κατέλαβε την 22η θέση με 54 βαθμούς.
Αλέκος Καλλιγάς

Βιογραφικά στοιχεία

Γεννήθηκε στην Αθήνα και ήταν γιος του Στέφανου Καλλιγά. Από την πλευρά του πατέρα του καταγόταν από τις οικογένειας Καλλιγά, Μαυρογορδάτου και Αγέλαστου και ήταν εγγονός του Αλέξανδρου Καλλιγά, αξιωματικού του Ιππικού, καθώς και δισέγγονος του Παύλου Καλλιγά. Φοίτησε στο Πειραματικό Σχολείο Αθηνών και σπούδασε στην αρχιτεκτονική σχολή του Εθνικού Μετσόβιου Πολυτεχνείου. Συμπλήρωσε τις σπουδές του στην Αγγλία πάνω στην πολεοδομία. Πραγματοποίησε εκατοντάδες μελέτες με σημαντικότερα έργα ανάπλασης αυτά του Μουσείου Μπενάκη (1989 - 1997) και του Αρσακείου Αθηνών, το οποίο και τιμήθηκε το 1995 από την Europe nostra.
Απεβίωσε στην Αθήνα το 2006. Ήταν παντρεμένος και είχε αποκτήσει δύο παιδιά.
Φάνης Μαυρομμάτης

Το ξεκίνημα

Ο Μαυρομμάτης ξεκίνησε το ποδόσφαιρο σε ηλικία 6 ετών στην ακαδημία ποδοσφαίρου του Αριστέα Άργους, με προπονητές τον Κλεόβουλο Καλτάκη και τον Αποστόλη Κατσά.Με τις παιδικές ομάδες του Αριστέα συμμετείχε με πολλές διακρίσεις σε πανελλήνια και διεθνή τουρνουά. Στα 14 του χρόνια αγωνίστηκε με την ανδρική ομάδα του Αριστέα Άργους στο πρωτάθλημα της Α' Κατηγορίας της ΕΠΣ Αργολίδας, ενώ αποτέλεσε μέλος των μικτών ομάδων της ΕΠΣ Αργολίδας και των Περιφερειακών ομάδων. Σε ηλικία 15 ετών μεταγράφηκε μαζί με τους υπόλοιπους (15 τον αριθμό) συμπαίκτες του από τον Αριστέα Άργους στον Παναργειακό και αγωνίστηκε στην ομάδα νέων. .

Συλλογική Καριέρα

Από την ηλικία των 16 ετών άρχισε να αγωνίζεται στην πρώτη ομάδα του Παναργειακού στη Γ' Εθνική Κατηγορία.
Στις 7 Ιουλίου του 2015 ο Μαυρομμάτης υπέγραψε τριετές επαγγελματικό συμβόλαιο με το Παναθηναϊκό και ενσωματώθηκε στο ρόστερ της Κ-20 του τριφυλλιού.
Κατά τη διάρκεια της σεζόν 2016-2017 υπέστη ρήξη χιαστών και έμεινε εκτός αγωνιστικής δράσης για 6 μήνες χάνοντας το υπόλοιπο της χρονιάς. Επέστρεψε στην δράση τη σεζόν 2017-2018 ως βασικός στόπερ και αρχηγός της ομάδας Κ-20 του Παναθηναϊκού.  
Το επίσημο ντεμπούτο του με την πρώτη ομάδα του Παναθηναϊκού πραγματοποιήθηκε την 1η Σεπτεμβρίου του 2018, στην νικηφόρα εντός έδρας αναμέτρηση με την Λαμία για το ελληνικό πρωτάθλημα που έληξε 3-1.
Στις 30 Απριλίου του 2018 το συμβόλαιό του με τον Παναθηναϊκό ανανεώθηκε για ακόμη 2 χρόνια.
Αρίων (μυθολογία)

Αρίωνας ίππος ή Αρείωνας (ενίοτε). Μυθικός ίππος (άλογο) με μαύρη ή ξανθή χαίτη που φημίζοταν ως ταχύτερος του ανέμου. Ο ίππος αυτός είχε το ένα από τα πόδια του ανθρώπινο και ενίοτε φωνή ανθρώπου. Κατά τις μυθολογικές παραδόσεις φέρεται ως γιος του Ποσειδώνα, και της Δήμητρας ή Ερινύας. Η θεά Δήμητρα, λυπημένη από την απώλεια της Περσεφόνης και προσπαθώντας να ξεφύγει από την ερωτική προσέγγιση του Ποσειδώνα, μεταμορφώθηκε σε φοράδα. Ο Ποσειδώνας, καταλαβαίνοντας την μεταμόρφωσή της, πήρε τη μορφή επιβήτορα και κατόρθωσε να ζευγαρώσει μαζί της. Εκτός από τον Αρίωνα, από τούτη την ένωση γεννήθηκε και μία κόρη, πιθανώς η νύμφη Δέσποινα, που αποκαλυπτόταν μόνον στους μυημένους των Ελευσινίων.
Κατ΄ άλλη εκδοχή ο Αρίων ήταν γιος του Ζέφυρου και μίας από τις Άρπυιες και ανατράφηκε από τις Νηρηΐδες Νύμφες. Ως τόπος γέννησής του θεωρούνταν η Θέλπουσα της Αρκαδίας που απεικονίζεται σε νομίσματα και αγγεία της πόλης αυτής. Σύμφωνα με μια άλλη παράδοση γεννήθηκε στην Αττική, τη στιγμή που ο Ποσειδώνας κτυπούσε το βράχο με την τρίαινά του.
Τον Αρίωνα ίππο χρησιμοποίησε πρώτος ο Ποσειδώνας τον οποίο αργότερα δώρησε στον μυθικό ήρωα της Αλιάρτου τον Κοπρέα. Ο Κοπρέας με τη σειρά του τον δώρησε στον Ηρακλή που τον χρησιμοποίησε σε ιπποδρομίες στις Παγασσές όπου εκεί νίκησε τον Κύκνο. Άλλη εκδοχή αναφέρει ότι ο Αρίωνας ίππος ανήκε στον Αρκάδα Όγκο απ' όπου τον παρέλαβε ο Ηρακλής, όταν πολεμούσε εναντίον των Ηλείων. Τέλος από τον Ηρακλή τον παρέλαβε ο Άδραστος που χάρις στη ταχύτητά του σώθηκε κατά την εκστρατεία των Επτά κατά των Θηβών φέρνοντάς τον πίσω στην Αθήνα.
Ο μυθικός Αρίωνας ίππος στην Ελληνική μυθολογία αποτέλεσε την ιδεατή ανθρώπινη ανάγκη αλλά και την αξία της γρήγορης λήθης επί παντός οδυνηρού συμβάντος, προκειμένου ο άνθρωπος να συνεχίζει να είναι δημιουργικός.
Ιωάννης Τραυλός

Βιογραφία

Γεννήθηκε στη Ροστόβ της Ρωσίας από Έλληνες γονείς το 1908. Εγκαταστάθηκε στην Αθήνα το 1912. Απόφοιτος του Βαρβακείου, το 1931 έλαβε το δίπλωμα της Ανωτάτης Σχολής των Αρχιτεκτόνων του Εθνικού Μετσόβιου Πολυτεχνείου και στη συνέχεια εργάσθηκε ως ιδιωτικός αρχιτέκτονας μέχρι το 1934.
Ασχολήθηκε απ΄ την αρχή με τη σύνταξη σχεδίων διαφόρων αρχαιολογικών χώρων καθώς και στην αναπαράσταση αρχαίων μνημείων, συνεργαζόμενος με αρχαιολόγους στις ανασκαφές της Πνύκας, της βόρειας πλευράς της Ακρόπολης, της Ρωμαϊκής Αγοράς, της αρχαίας Ακαδημίας του Πλάτωνος, του ακρωτηρίου του Αγίου Κοσμά (περιοχής Ελληνικού - Αθήνα), της αρχαίας Ελευσίνας, της Ιεράς Οδού, των Μεγάρων, της Ολύνθου, της Κύπρου στην αναστήλωση των αρχαίων θεάτρων Σαλαμίνας και Πάφου,και της Παλαιστίνης.
Με τις παραπάνω εργασίες ο Τραυλός ειδικεύτηκε στην αρχαιολογία και το 1935 προσλήφθηκε από την Αμερικανική Σχολή Κλασικών Σπουδών στην Αθήνα ως τακτικός αρχιτέκτονας των ανασκαφών της αρχαίας Αγοράς της Αθήνας και της Κορίνθου (1935-1973). Συγχρόνως όμως ασχολήθηκε με τις ανασκαφές της Ελευσίνας και της Ιεράς οδού. Επίσης εκτέλεσε ανασκαφές, κατ΄ εντολή της Αρχαιολογικής Εταιρίας, το 1949 επί των παλαιοχριστιανικών μνημείων της Αθήνας. Το 1952-1953 προσκλήθηκε στο Πρίστον των ΗΠΑ και κατάρτισε τα σχέδια βάσει των οποίων ξεκίνησαν οι εργασίες της αναστήλωσης της Στοάς του Αττάλου. Ταυτόχρονα των παραπάνω ο Ιωάννης Τραυλός ασχολήθηκε επίσης με τη χαρτογράφηση και σύνταξη αρχαιολογικού χάρτη της Αθήνας.
Το 1955 ο Ιωάννης Τραυλός έγινε διδάκτωρ της Σχολής Αρχιτεκτόνων του Ε.Μ.Π. και επίτιμος καθηγητής της Αμερικανικής Σχολής Κλασικών Σπουδών στην Αθήνα το 1973, ως και επίτιμος διδάκτωρ της Πολυτεχνικής Σχολής του Πανεπιστημίου Θεσσαλονίκης (1974).
Επικοινωνία

Ιστορία

Η ανθρώπινη επικοινωνία (σπηλαιογραφίες, γλώσσα) αναπτύχθηκε πριν από εκατομμύρια χρόνια εφόσον οι άνθρωποι ένιωθαν από νωρίς αυτήν την ανάγκη. Σήμερα η επικοινωνία παίζει μεγάλο ρόλο στη ζωή μας αφού ολόκληρη η καθημερινότητά μας εξαρτάται από αυτήν. Η επικοινωνία μεταξύ μας μπορεί να γίνει με νοήματα, με λέξεις και με γράμματα δηλαδή μπορεί να είναι νοηματική, προφορική ή γραπτή αντίστοιχα. Η επικοινωνία όμως μπορεί να είναι και προσχεδιασμένη μέσω διάφορων συσκευών. Η τηλεόραση, το τηλέφωνο και οποιαδήποτε άλλη συσκευή μας βοηθάει να επικοινωνούμε μεταξύ μας ακόμα και σε απόσταση,είναι ένα κομμάτι μιας προσχεδιασμένης επικοινωνίας η οποία γίνεται με τη βοήθεια της τηλεπικοινωνίας.
Εκτός από την λεκτική επικοινωνία υπάρχει και η μη λεκτική, γνωστή και ως "γλώσσα του σώματος" :  οι χειρονομίες, ο τόνος της φωνής, η στάση του σώματος, οι εκφράσεις του προσώπου.
Η επικοινωνία αποτελεί ένα σημαντικό κομμάτι ολόκληρου του πλανήτη μας. Χάρη σε αυτήν η καθημερινότητα μας έγινε πιο εύκολη και η επικοινωνία με μακρινούς συγγενείς πιο άμεση. Αυτό έχει και ως αποτέλεσμα όλες αυτές οι επικοινωνιακές συσκευές να έχουν ακόμα και συναισθηματική αξία για μας. Η επικοινωνία έχει αναπτυχθεί με την πάροδο του χρόνου. Τα παλαιότερα χρόνια η μορφή της επικοινωνίας ήταν κυρίως λεκτική, αλλά στις μέρες μας χρησιμοποιείται και η μαζική επικοινωνία η οποία δεν είναι μορφή επικοινωνίας που δόθηκε από την φύση. Σε αυτήν περιλαμβάνονται τα νέα μέσα, όπως είναι η τηλεόραση, το τηλέφωνο,το ραδιόφωνο, ο κινηματογράφος, το Διαδίκτυο (Internet) κ.ά. Σε αυτά οι άνθρωποι οδηγήθηκαν από την ανάγκη για πιο γρήγορη και εύκολη επικοινωνία.

Παράγοντες που επηρεάζουν την επικοινωνία

Υπάρχουν διάφοροι παράγοντες που επηρεάζουν τη επικοινωνία, όπως το περιβάλλον, το φύλο και η ηλικία, οι προσωπικές αντιλήψεις και ιδέες, η διανοητική, σωματική και ψυχολογική κατάσταση του πομπού και του δέκτη, πολιτισμικοί και θρησκευτικοί περιορισμοί και ο θόρυβος. Θόρυβος είναι οτιδήποτε επηρεάζει την μετάδοση του μηνύματος από τον πομπό στον δέκτη.
Άκτιο

Το Άκτιο ή Πούντα είναι το ακροτελεύτιο ακρωτήριο, της ομώνυμης χερσονήσου της Ακαρνανίας, στην είσοδο του Αμβρακικού κόλπου. Είναι το βορειότερο άκρο της διχαλωτής χερσονήσου της Στέρνας.
Η χερσόνησος αυτή, καθώς στρέφεται προς τα βόρεια, πλησιάζει την απέναντι προσχωσιγενή χερσόνησο της Πρέβεζας και αφήνει ένα μικρό δίαυλο ο οποίος αποτελεί και την είσοδο στον Αμβρακικό κόλπο. Απέχει μόλις 725 μέτρα από την Πρέβεζα, και περίπου 15 χιλιόμετρα από την Βόνιτσα. Ο πληθυσμός του οικισμού, σύμφωνα με την απογραφή του 2001, ήταν 200 κάτοικοι. 
Ένα από χαρακτηριστικά της περιοχής είναι οι τρεις υφάλµυρες παράκτιες λίµνες που συνδέονται µέσο καναλιών µε τη θάλασσα και χρησιµοποιούνται ως ιχθυοτροφεία.

Γενικά

Η περιοχή µε τα βαλτοτόπια, τις λίµνες και τα κανάλια αποτελεί βιότοπο ιδιαίτερα µεγάλης σηµασίας και καταφύγιο πολλών ειδών της πανίδας, ιδιαίτερα πουλιών. Πλούσια ιστορικά στοιχεία µαρτυρούν την σπουδαιότητα της περιοχής από αρχαιοτάτων χρόνων. Τα σωζόµένα αρχαία ερείπια των λουτρικών εγκαταστάσεων από τους Ρωµαίους αλλά και το αρχικά χωµάτινο και αργότερα πέτρινο φρούριο που έχτισε ο Αλή Πασάς των Ιωαννίνων, είναι µόνο µερικά από τα µνηµεία που στολίζουν την περιοχή. Στις µέρες µας έχουν κατασκευαστεί στο χώρο αυτό η υποθαλάσσια ζεύξη του Ακτίου µε τη Πρέβεζα και το αεροδρόμιο που συνδέει και αεροπορικά την περιοχή µε την υπόλοιπη Ελλάδα.
Το Άκτιο διαθέτει μαρίνες για ελλιμενισμό τουριστικών σκαφών και το αεροδρόμιο, όπου σταθμεύουν εδώ τα αεροσκάφη ηλεκτρονικού πολέμου AWACS του ΝΑΤΟ. Είναι το τρίτο κατά σειρά σε μήκος διαδρόμου στην Ελλάδα (4200m), μετά το Ελευθέριος Βενιζέλος (5500m) και το στρατιωτικό αεροδρόμιο Λάρισας (4800m).
Από το 2002 το Άκτιο επικοινωνεί με την απέναντι ακτή της Ηπείρου μέσω υποθαλάσσιας σήραγγας μήκους 1,5 χμ. για αυτοκίνητα.

Ιστορία

Το Άκτιο ήταν εμπορικό λιμάνι των Ανακτόριων στο Ιόνιο πέλαγος, πολύ γνωστό για το εκεί περίφημο ιερό του Απόλλωνα (Στραβ. Χ,2,7: «... Ανακτόριον επί χερσονήσου ιδρυμένον, Ακτίου πλησίον...Ομώνυμος δε λέγεται το τε ιερόν του Ακτίου Απόλλωνος και η άκρα η ποιούσα το στόμα του κόλπου έχουσα και λιμένα εκτός...») και τους αγώνες (τα Άκτια) που τελούνταν εδώ. Ορισμένες αρχαίες πηγές (όπως ο Πλίνιος , ο Τάκιτος και ο μεταγενέστερος Στέφανος ο Βυζάντιος) το αναφέρουν ως πόλη, ενώ ο Στράβωνας (Χ, 2, 7), που αποτελεί πιο αξιόπιστη πηγή από τις προηγούμενες,  το χαρακτηρίζει ως «χωρίον». Πάντως, φαίνεται πως το Άκτιο ουδέποτε αναδείχτηκε σε οικισμό. Ο εντοπισμός εδώ μιας αγροτικής έπαυλης (villa rustica), πιθανώς του 2ου-3ου μ.Χ. αιώνα, δείχνει καθαρά ότι εξακολούθησε, σε όλη την αυτοκρατορική περίοδο, να παραμένει ένα απλό «χωρίον» και ένας ιστορικός και λατρευτικός τόπος.
Τσεχικές εκλογές Γερουσίας (2014)

Στην Τσεχία διεξήχθησαν εκλογές για Γερουσία και παράλληλες δημοτικές εκλογές στις 10–11 Οκτωβρίου 2014. Ο δεύτερος γύρος των εκλογών για το 1/3 της Γερουσίας διενεργήθηκε στις 17–18 Οκτωβρίου 2014. Εξελέγησαν οι 27 από τους συνολικά 81 γερουσιαστές, μαζί με τα τοπικά συμβούλια. Οι εκλογές ανακοινώθηκαν από τον πρόεδρο Μίλος Ζέμαν τον Ιούνιο του 2014.